दिलचस्प सितारे : पावरहाउस सेलिब्रिटीज़, जो एक इंस्टाग्राम पोस्ट से कमाते हैं करोड़ों, जानिए विराट कोहली से लेकर प्रियंका चोपड़ा की सोशल मीडिया से कमाई

सोशल मीडिया के प्रभुत्व वाली दुनिया में, प्रसिद्धि और क़ामयाबी ने एक नया रूप ले लिया है! जहाँ इन्फ्लुएंसर्स और टिकटोकर्स ने हाल के वर्षों में अपार फ़ॉलोअर्स अर्जित किए हैं वहीं मशहूर सेलिब्रिटीज़ भी इस दौड़ में सहजता से शामिल हो गई हैं।

मशहूर सेलिब्रिटीज़ अब सिल्वर स्क्रीन तक ही सीमित नहीं हैं; उन्हें इंस्टाग्राम के रूप में आकर्षक मंच मिल गया है। चौंकने के लिए तैयार हो जाएं क्योंकि हम आपको बताने जा रहे हैं कि जाने माने सितारें एक इंस्टाग्राम पोस्ट के लिए कितनी राशि लेते हैं।

एक इंस्टाग्राम पोस्ट से करोड़ों कमा रहे हैं सेलेब्स!

जाने माने सेलेब्रिटीज़ में उत्कृष्ट समूह के कुछ सितारे प्रत्येक इंस्टाग्राम पोस्ट के लिए करोड़ों में शुल्क लेते हैं। इन प्रसिद्ध बॉलीवुड कलाकार की सोशल मीडिया पर जबरदस्त पकड़ है, और लाखों प्रशंसक उनके हर शब्द का अनुसरण करते हैं।

इंस्टाग्राम पर एक पोस्ट के लिए उनकी ज़बरदस्त फ़ी उनकी फ़िल्म से कमाई और विज्ञापन डील्स के साथ-साथ उनकी वार्षिक आय में महत्वपूर्ण योगदान देती है। बिना किसी देरी के, आइए हम सिर्फ एक सोशल मीडिया पोस्ट के लिए करोड़ों कमाने वाली मशहूर हस्तियों की आकर्षक दुनिया में आपको ले चलते हैं ।

1. विराट कोहली: क्रिकेट की दुनिया और सोशल मीडिया के किंग

इस लिस्ट का सबसे पहला नाम क्रिकेट का निर्विवाद राजा विराट कोहली है। इंस्टाग्राम पर 251 मिलियन फॉलोअर्स के साथ, वह भारत के सबसे ज़्यादा फॉलो किए जाने वाले सेलिब्रिटी के रूप में राज करते हैं। इस क्रिकेट दिग्गज ने अपने सोशल मीडिया कौशल का लाभ उठाया है, जिससे वह ब्रांड कोलेब्रेशन  के लिए एक अप्रतिरोध्य नाम बन गया है। अनेक ब्रांड उनके साथ काम करने की होड़ में हैं। बताया जाता है कि विराट कोहली प्रति इंस्टाग्राम पोस्ट क़रीबन 3.5-5 करोड़ रु जितनी अच्छी खासी रकम चार्ज करते हैं।.

2. प्रियंका चोपड़ा जोनास: हॉलीवुड में कामियाब देसी गर्ल

हमारी प्यारी देसी गर्ल, प्रियंका चोपड़ा जोनास को किसी परिचय की आवश्यकता नहीं है। इस अभिनेत्री ने अपनी असाधारण बहुमुखी प्रतिभा से बॉलीवुड और हॉलीवुड दोनों को गौरवान्वित किया है। अंतरराष्ट्रीय इमेज और 88 मिलियन से अधिक इंस्टाग्राम यूज़र्स  के विशाल फेन बेस के साथ, PeeCee प्रीमियम ब्रांड्स जो उसके शानदार प्रोफ़ाइल के साथ जुड़ना चाहते है उनके टार्गेट में प्रमुख बन गईं  हैं। इसमें कोई आश्चर्य की बात नहीं है कि प्रियंका हर सोशल मीडिया पोस्ट के लिए 2 करोड़ रुपये की मांग रखतीं हैं, और प्रत्येक पोस्ट शेरिंग से वह जो प्रभाव पैदा करती हैं वह इंटरनेट-ब्रेकिंग से कम नहीं है।

3. श्रद्धा कपूर:  सबकी फ़ेवरिट सितारा

इस सूची में शक्ति कपूर की लाड़ली बेटी श्रद्धा कपूर भी हैं। बॉलीवुड की यह चुलबुली अभिनेत्री अपनी ऑन-स्क्रीन उपस्थिति से हमें मंत्रमुग्ध कर देती है और सोशल मीडिया पर लाखों लोगों को मंत्रमुग्ध करती रहती है। इंस्टाग्राम पर 80 मिलियन से अधिक फॉलोअर्स के साथ, इस प्लेटफॉर्म से उनकी अनुमानित कमाई 1.5 करोड़ तक पहुंच गई है।